text stringlengths 4 210 |
|---|
tulingile ukusambilila ukuti ifintu ifyo lesa engacita tekuti tufyelenganye |
kuti cawama ukulanda pamulandu wa kucimfya kwale kwale ne nshila fyacitikilemo pantu emo twingeshibila ifyo lesa abomba |
tatulingile ukulaloleshafye pa mafya yantu tuli nayo lelo tuloleshe na ku fintu ifyo twafililwe mu nshiku sha kunuma |
ifuntu ifyo twafililwe ukucita muli bumubili kuti twafipilibula fibe ukucimfya ukukalamba nga twasambilila ukuficita muli bulesa mu nshita iileisa |
ifi efyacitike kuli yesu pa capindama kabili efyacitike kuli dabidi |
efingacitika na mu mweo obe |
dabidi takokwele |
nga cakuti fyonse ifi fyacitwa tekuti kube icakulolela kabili |
dabidi alilekele ukutontonkanya pali bumunyina bwakwe nelyo pa busanso ubwingamuponena |
eico balandila nokuti incito yonse balabomba kutala wayamona banoko |
muli ifi fyonse tuletasha ba katumbi naba katumba abatalaba ukuya kumwabo mukupempula ulupwa ne fibusa |
e bumuntu |
naifwe ba sempya twilalaba ukubwelela limolimo ku mwesu |
tulepempulako abo twashako emukuti tuleishibana |
tekuyafye ku mwesu munshita ya busale |
icisunga menso efilande fikolwe fyesu |
ushitasha mwana wa ndoshi |
muno mu calo cila muntu alikwata ubupe bwakwe |
nokufumafye ku bwaice bwesu balatusambilisha ukutotela amapi umunensu uwatupita ulupilo uwabomba incito bwino |
muli fyonse kulaba ukutusambilisha bumufuma cumi |
ekutila ati abakulu balafundisha abaice ukutaba na cipyu nangu no mufimbila pa munabo uyo uwabacila |
eico kanshi kuli uyo onse ushitasha ifisuma abanabo bacita |
balamweba ati mwana wa ndoshi |
pantu indoshi yaliba no mutima uubi taifwaya abacita ifisuma yaliba no mufulo |
akabupe takacepa |
umuntu onse ukufuma ku bwaice bwakwe balamufunda ukutotela uyo onse uwamwafwa mukulingana no bwafyo bwakwe |
ne cintu cimbi ico twaishiba nici icakuti kila muntu alafwaya ukuti bamupele ifyo alekabila |
palici kulaba ukulaba ati uleafwa ewishibe ifyo akwete kanshi kifwile ukumonafye ifyo alefumya |
eico balandila ati akabupe takacepa |
takacepa pantu iwe bapela tawakikakwata no wakupela akupa ako akwete |
muli fyonse tufwile ukutotela ba katumbi naba katumba pali fyonse baletucitila mu ncende shonse ishaba sempya ne calo cesu ica congo |
tatufwile ukulanda ati kuli bakantwa nangu bafulani eko bacita ifi elo kuno pacita utunono |
insoselo sha ifi tashilingile ukufuma mu kanwa kesu |
bupe bwabo teti tubebe ati uku kucita ifi elo kulya filya citemwa mwine |
leelo ku mbali ngatuli nabo apa bunke apa babili kuti twabankulamo nangu cingaba ifi bupe bwabo |
apo bupe teti twebe ati kacepa |
tuleibwelamo twilalaba ukutotela pafyo baletucitila |
ako walaile tabalaba |
mucishilano cesu umuntu bamwishibila ku nsoselo |
eico abafyashi bonse balasambilisha abana ukutabepa bufi |
kabili tabalaba ukwibukisha abana ukutalaya bufi |
kabili cilaleta insoni ilyo umwana umunono aleibukisha bawishi ati |
tata mulibabufi tamundetele impila mwandaile |
ilishiwi lya mwaice lileibukisha umufyashi ukuti ubufi tabwawama ku muntu onse ku mwaice nangu ku mukulu |
apo cili fi twilalaya ico teti tucite |
ba katumbi naba katumba balafikilisha ifyo balaya |
ngatacali ifi ifintu ifingi balecita ngatatufimona |
leelo ngomo twabela ne mpumi ishalekanalekana emo nemimweno yalekanina pafyo balaya no kucita |
mufyo bacita no kufkilisha ifilayo fyabo bafwile ukwishiba ukuti akakubika kalasasa icakucita ilelo tecakutwala mailo |
ifyobalaile ngatabaficitile fikasasa |
pafyo bacita ukulingana no bulayo bwabo tufwile ukubatasha |
abantu abengi napa bana besu bamo bamo balilaile abenamwabo ifintu ifingi panshita balefwaya ukuti babasale |
leelo ukufumafye apo baikalila pamipando yabo mu lubumbashi na ku kinshasa tabamoneka nakumwesu |
ifilayo fyebo fyaliya no mwela |
ici kwalaba ubusalo bumbi elo batampa ukulabwela pakuti nakabili tubasale |
ulo balebwela baleisa no bufi nabumbi |
uyu musango ubi |
ubulamu tabulisha kasuma |
tuleumfwa insoni mulifyo tulecita |
twaishibo kuti yesu kristu akwata umubili wakwe pano isonde |
kabili abatetekela bonse baba muli uyu mubili nelyo bengaba mu nkuta shesu nangu mu nkuta shimbi |
pamulandu wakuti ifyabupe fintu shikulu yesu atupeele fyaba ifyakubombelako pakukula umubili wakwe |
tulingile ukusalanganya ici citabo ku bantu bonse abalefwaya ukubelenga |
twilabo kuti ulukuta ululi lonse nelyo inkuta ishibombela pamo balikwata ifintu ifyo bakabila ukulanshanyapo no kusambilila |
pamo pene na mu cipingo icebo cakwa lesa mwaba amakalata yamo ayalembelwe ku nkuta shimo |
muli ayo makalata abatumwa balembele pamulandu wa fintu fimo pamo na mafya yantu abalimo balekwata |
napali ino nshita ayo makalata yabelapo kukusambilisha abantu bonse pantu kuti yabakuula mu misango ya bwikalo intu basangwamo |
ifyo fine na kuli ici citabo ca natuleya |
akabungwe kesu kamona ukutila nelyo amasambililo ayengi kuti yabomba ukwafwilisha abena kristu ba mu nkuta shonse |
kuli fimo ifilefwaikwa tulembe pakwafwilisha ba mu nkuta shesu isha christian brethren palwabo |
kanshi emulandu twalundamo akapepela aka |
abantu bonse bali abantungwa ukubelenga ici citabo makamaka abali mu nkunta ishileshimpwa muli ino myaka |
pantu bena kuti basambilila no kusokwa pamulandu wa fintu inkuta shashimpilwe akale shapitamo pamyaka umwanda umo no kucila |
nga cakuti intungulushi sha inkuta shimbi shilefwaya ukulundako amalembo na yambi kuli ci citabo ilintu shilecituma ku nkuta shabo |
shilingile shibalilapo kwipusha bakalemba ba natuleya |
ni muli ci citabo twakulalondolola |
pamulandu wa fintu ifilecitika pakati kesu |
ekutila nga cakuti kuli no kuba ukulongana kwa mikupe nelyo amasambilisho pa lukuta ululi lonse |
kuti cawama ukwishibisha bamunyina ne nkashi ukupitila muli ci citabo pakuti baisa sangwako |
kumfwa nga cakuti baminshioni benu babwela ku cifulo kuntu baile tandala |
kuti cawama ukwishibisha babwamanyina bambi ukupitila muli ici citabo epali nalimo bamo balefwaya ukulanshanya nabo |
nomba tulefwaya ukulanda pamulandu wa fintu fibili |
mu citabo cantanshi twalondolwele ifyo ulupapulo lwa christian brethren lwalembelwe pakutendeka |
pamulandu wakuti bamunyina ne nkashi bamo tabaumfwikishe tulefwaya ukulanda apabuta ukuti tatulelwisha ukupilibula ulu lupapulo iyoo |
twaishiba ukuti ifwe pamo nge nkuta twalikwata ifintu ifyalinga ukubikako amano pakuti tukafikilishe amapange yakwa lesa pali lino isonde |
ukupilibula kwa lupapulo tekuti kutwafwe ukufikilisha ubu buyo lelo icilefwaikwa ukucila fyonse kupilibula imitima yesu |
nakuba ulo lupapulo ulwabapo talwabamo icintu nangu cimo icingatulesha ukufikilisha icimonwa icili conse ico lesa engapeela pa lukuta nelyo mu citungu nangu mu calo conse |
ica cibili tulefwaya ukulondolola ifyo tukalasalanganya ici citabo mu nkuta shesu |
ukusalanganya ici citabo e nshila imo intu lesa atupeele iyakwafwilamo abantu bambi |
natubombe bwino |
panuma yakulanshanya ne ntungulushi sha nkuta mu fitungu fyesu nacilinga ukulondolola ifyo ici citabo cikalasalanganishiwa |
ici citabo cikalashitishiwa mu nkuta shesu na ku cintubwingi pamo na ku babwananyina mu nkuta shimbi |
abantu abakalashitisha babwananyina aba mu nkuta shesu abakaipeela kukuitemenwa |
umuntu onse ukubikapofye na balya abashaba mu nkuta sha christian brethren bali abantungwa ukushitako ici citabo |
panuma ya milungu ine ukufuma pa bushiku ifitabo fyaletwa mu citungu |
indalama ishashitishiwamo shilingile ukutumwa ku kasama pakuti shayafwa pakulemba ifitabo ifili no kukonkapo |
ifitabo fikalafuma kuli bakalemba ku kasama no kwisa kuli bacoordinator mu citungu |
coordinator akalapeela abakasalanganya mu miputule imisumba nelyo imishi ya citungu cakwe |
kumfwa bakasalanganya nabo bakalapeela abakashitisha aba bakashitisha bakalasenda ifitabo ukulingana ne mpendwa bengashitisha |
kabili balingile ukusontwa ne ntungulushi sha lukuta muntu balongana |
Subsets and Splits
No community queries yet
The top public SQL queries from the community will appear here once available.